b'\n_START_ARTICLE_\nJohn Pope\n_START_PARAGRAPH_\nJohn Pope (18. maaliskuuta 1822 \xe2\x80\x93 23. syyskuuta 1892) oli Yhdysvaltain armeijan upseeri ja Unionin kenraali Yhdysvaltain sis\xc3\xa4llissodassa. H\xc3\xa4nell\xc3\xa4 oli lyhyt mutta menestyksek\xc3\xa4s ura l\xc3\xa4ntisell\xc3\xa4 taistelun\xc3\xa4ytt\xc3\xa4m\xc3\xb6ll\xc3\xa4, mutta on parhaiten tunnettu tappiostaan toisessa Bull Runin taistelussa. Sis\xc3\xa4llissodan j\xc3\xa4lkeen h\xc3\xa4n loi menestyksekk\xc3\xa4\xc3\xa4n uran intiaanisodissa.\n_START_SECTION_\nLapsuus ja nuoruus\n_START_PARAGRAPH_\nPope syntyi Louisvilless\xc3\xa4 Kentuckyss\xc3\xa4 Nathaniel Pope-nimisen liittovaltion tuomarin pojaksi. H\xc3\xa4nen is\xc3\xa4ns\xc3\xa4 oli Abraham Lincolnin yst\xc3\xa4v\xc3\xa4. H\xc3\xa4n oli Manning Forcen lanko and ja toinen pikkuserkku Mary Todd Lincolnille. H\xc3\xa4n valmistui Yhdysvaltain sotilasakatemiasta 1842 ja sai komennuksen kakkosluutnantiksi kartoittajainsin\xc3\xb6\xc3\xb6reihin. H\xc3\xa4n palveli Floridassa ja auttoi sitten mittaamaan Yhdysvaltain ja Kanadan pohjoisrajaa. H\xc3\xa4n taisteli Zachary Taylorin alaisena Monterreyn ja Buena Vistan taisteluissa Meksikon\xe2\x80\x93Yhdysvaltain sodan aikana, miss\xc3\xa4 h\xc3\xa4n sai v\xc3\xa4liaikaisen ylennyksen ykk\xc3\xb6sluutnantiksi ja kapteeniksi. Sodan j\xc3\xa4lkeen Pope ty\xc3\xb6skenteli maanmittarina Minnesotassa. 1850 h\xc3\xa4n esitteli navigoitavuutta Red Riveriss\xc3\xa4. H\xc3\xa4n palveli p\xc3\xa4\xc3\xa4insin\xc3\xb6\xc3\xb6rin\xc3\xa4 New Mexicon hallinnossa 1851-1853, ja vietti loput rauhan vuodet mittaamalla rautatiet\xc3\xa4 Tyynellemerelle.\n_START_SECTION_\nSis\xc3\xa4llissota\n_START_PARAGRAPH_\nSis\xc3\xa4llissodan syttyess\xc3\xa4 h\xc3\xa4n haki Lincolnin adjutantiksi, mutta h\xc3\xa4net ylennettiin prikaatinkenraaliksi 17. toukokuuta 1861 ja komennettiin hakemaan vapaaehtoisia Illinoisista. H\xc3\xa4n sai komennettavakseen l\xc3\xa4ntisen sotan\xc3\xa4ytt\xc3\xa4m\xc3\xb6n pohjoisalueen ja Keski-Missourin hein\xc3\xa4kuussa ja riitatui l\xc3\xa4ntisen sotan\xc3\xa4ytt\xc3\xa4m\xc3\xb6n komentajan kenraalimajuri John C. Fr\xc3\xa9montin kanssa ja juonitteli saadakseen t\xc3\xa4m\xc3\xa4n pois komennosta. Pope otti 18. joulukuuta Blackwaterista Missourista 1200 vankia. H\xc3\xa4n sai 1862 kenraali Halleckilta komentoonsa Mississippin armeijan, ja komennettiin valtaamaan Konfederaation tukikohtia Mississippijoen varrella. H\xc3\xa4n onnistui valtaamaan New Madridin ja avasi tien unionin sotalaivoille Memphisiin asti. Corinthin piirityksess\xc3\xa4 h\xc3\xa4n komensi Henry Wager Halleckin armeijan vasenta sivustaa, mutta Lincoln kutsui h\xc3\xa4net pian it\xc3\xa4\xc3\xa4n. McClellanin Virginian niemimaan sotaretken ep\xc3\xa4onnistumisen j\xc3\xa4lkeen h\xc3\xa4n sai komentoonsa unionin Virginian armeijan. H\xc3\xa4n joutui etel\xc3\xa4valtioiden joukkojen asettamaan ansaan toisessa Bull Runin taistelussa 29. elokuuta 1862 ja James Longstreetin komentamat etel\xc3\xa4valtalaiset pakottivat h\xc3\xa4net per\xc3\xa4\xc3\xa4ntym\xc3\xa4\xc3\xa4n. Seurauksena kenraalimajuri Fitz John Porter joutui sotaoikeuteen ja erotettiin kun taas Pope erotettiin 12. syyskuuta ja h\xc3\xa4nen armeijansa annettiin McClellanille. Pope jatkoi sotilasteht\xc3\xa4viss\xc3\xa4 id\xc3\xa4ss\xc3\xa4 Missourin divisioonassa, ja erosi armeijasta kenraalimajurina 1865.\n_START_SECTION_\nSodan j\xc3\xa4lkeiset vaiheet\n_START_PARAGRAPH_\nSodan j\xc3\xa4lkeen h\xc3\xa4n ty\xc3\xb6skenteli j\xc3\xa4lleenrakennusteht\xc3\xa4viss\xc3\xa4 Atlantassa ja taisteli intiaanisodissa apasseja vastaan ja ylennettiin kenraalimajuriksi 1882. H\xc3\xa4n erosi armeijasta 1886. H\xc3\xa4n kuoli Ohion sotilaiden kodissa l\xc3\xa4hell\xc3\xa4 Sandusky\xc3\xa4 Ohiossa ja on haudattu Bellefontainen hautausmaahan St. Louisiin Missouriin.'